b'\n_START_ARTICLE_\nMarie Gayot\n_START_SECTION_\nIdrettskarriere\n_START_PARAGRAPH_\nI 2006 ble hun fransk ungdomsmester p\xc3\xa5 300 meter, og den 1. januar 2006 satte hun personlig rekord i lengde, med 5,75, som fortsatt st\xc3\xa5r pr 2015. _NEWLINE_Hun ble fransk ungdomsmester b\xc3\xa5de utend\xc3\xb8rs og innend\xc3\xb8rs p\xc3\xa5 400 meter i 2007. I juli 2007 deltok hun ved junior-EM i friidrett 2007 i Hengelo, der hun kvalifiserte seg til finalen p\xc3\xa5 400 meter. Der l\xc3\xb8p hun p\xc3\xa5 53,98, og endte p\xc3\xa5 5.-plass. Frankrike kom p\xc3\xa5 4.-plass p\xc3\xa5 4 x 400 meter, et halvt sekund bak Tyskland som tok bronsen. Ogs\xc3\xa5 i 2008 ble hun fransk ungdomsmester p\xc3\xa5 400 meter. _NEWLINE_Ved EM i friidrett innend\xc3\xb8rs 2011 deltok hun p\xc3\xa5 det franske laget som kom p\xc3\xa5 3.-plass p\xc3\xa5 4 x 400 meter. De satte fransk rekord med tiden 3:32,16. Frankrike deltok i Super League ved Lag-EM i friidrett 2011, og Gayot deltok der p\xc3\xa5 Frankrikes stafettlag p\xc3\xa5 4 x 400 meter, som l\xc3\xb8p inn til 8.-plass. Hun deltok ogs\xc3\xa5 ved U23-EM i friidrett 2011, der hun kom p\xc3\xa5 6.-plass p\xc3\xa5 400 meter og 3.-plass p\xc3\xa5 4 x 400 meter sammen med det franske stafettlaget. Hun ble ogs\xc3\xa5 tatt ut til VM i friidrett 2011, der Frankrike kom p\xc3\xa5 femteplass i sitt innledningsheat, og n\xc3\xa5dde ikke finalen. _NEWLINE_I 2012 vant hun sitt f\xc3\xb8rste franske mesterskap som senior, da hun vant 400 meter ved det franske mesterskapet innend\xc3\xb8rs. Hun ble tatt ut til EM i friidrett 2012, der Frankrike kom p\xc3\xa5 2.-plass p\xc3\xa5 4 x 400 meter satafett, kun sl\xc3\xa5tt av Ukraina. Hun deltok ogs\xc3\xa5 p\xc3\xa5 400 meter individuelt, men ble sl\xc3\xa5tt ut i semifinalen, der hun l\xc3\xb8p p\xc3\xa5 52,17 og fikk niende beste tid, to hundredeler bak Darina Prystupa som hadde den d\xc3\xa5rligste tiden av de som ble kvalifisert til finalen. Ved sommer-OL 2012 i London deltok hun kun p\xc3\xa5 4 x 400 meter, der Frankrike kom p\xc3\xa5 6.-plass. _NEWLINE_Ved fransk mesterskap i friidrett innend\xc3\xb8rs 2013 vant hun igjen 400 meter, med tiden 51,98. Agn\xc3\xa8s Raharolahy og Estelle Perrossier fulgte p\xc3\xa5 de neste plassene. I mars deltok hun ved EM i friidrett innend\xc3\xb8rs 2013, og p\xc3\xa5 400 meter ble hun igjen sl\xc3\xa5tt ut i semifinalen, der hun l\xc3\xb8p p\xc3\xa5 53,38. P\xc3\xa5 4 x 400 meter stafett l\xc3\xb8p det franske stafettlaget inn til ny fransk rekord, med tiden 3:28,71, men dette holdt bare til 4.-plass, 22 hundredeler bak Tsjekkia som tok 3.-plassen. Hun representerte Frankrike ved Lag-EM i friidrett 2013 (Super League), der hun fikk bronse b\xc3\xa5de p\xc3\xa5 400 meter individuelt og p\xc3\xa5 4 x 400 meter stafett. P\xc3\xa5 400 meter satte hun her ny personlig rekord, med tiden 51,54 sekunder. Ved VM i friidrett 2013 i Moskva kom Frankrike p\xc3\xa5 4.-plass p\xc3\xa5 4 x 400 meter stafett. Gayot l\xc3\xb8p her sammen med Muriel Hurtis-Houairi, Phara Anacharsis, Floria Guei og L\xc3\xa9nora Guion-Firmin (som kun l\xc3\xb8p finalen). Individuelt kom hun p\xc3\xa5 femteplass i sin semifinale, der hun tangerte sin personlige rekord p\xc3\xa5 51,54 sekunder, og n\xc3\xa5dde ikke finalen. Hun hadde 14. beste tid av alle i semifinalene. I september l\xc3\xb8p hun 400 meter ved Jeux de la Francophonie i Nice, der hun kom p\xc3\xa5 2.-plass bak Floria Guei. _NEWLINE_Hun deltok ikke ved det franske mesterskapet innend\xc3\xb8rs i 2014, men vant 400 meter ved det franske mesterskapet utend\xc3\xb8rs. Hun deltok ved IAAF World Relays 2014, der Frankrike kom p\xc3\xa5 4.-plass p\xc3\xa5 4 x 400 meter, og hun deltok ogs\xc3\xa5 ved EM i friidrett 2014 i Z\xc3\xbcriich, der Frankrike vant 4 x 400 meter. Individuelt kom hun p\xc3\xa5 7.-plass p\xc3\xa5 400 meter. Ved D\xc3\xa9caNation kom hun p\xc3\xa5 2.-plass p\xc3\xa5 400 meter, kun sl\xc3\xa5tt av amerikanske Francena McCorory, og bidro dermed til at Frankrike kom p\xc3\xa5 2.-plass i denne tikampturneringen for landslag. _NEWLINE_Hun vant 400 meter ved det franske innend\xc3\xb8rsmesterskapet innend\xc3\xb8rs i 2015, for tredje gang. Frankrike vant igjen 4 x 400 meter stafett ved EM i friidrett innend\xc3\xb8rs 2015, foran Storbritannia og Polen. Hun deltok der ogs\xc3\xa5 p\xc3\xa5 400 meter, der hun kom p\xc3\xa5 5.-plass. Ved IAAF World Relays 2015 kom Frankrike p\xc3\xa5 4.-plass p\xc3\xa5 4 x 400 meter stafett, som \xc3\xa5ret f\xc3\xb8r. I  juli kom hun p\xc3\xa5 2.-plass p\xc3\xa5 400 meter ved det franske mesterskapet, bak Floria Gue\xc3\xaf.'